Laitteet | viihdeammunta
Ammunnan harjoittelulaitteet
Myyntituotteet:
Onnelantie 14 A - 90230 Oulu - Finland
Tel: +358 44 7000 105
Y-tunnus: 2387721-9
© 2019 OSUKO | Proudly created with Wix.com
Ampumasimulaattorit
Ampumasimulaattorien videoista voi valita jokaiselle mieluisan lajin niin haulikkoammunnasta villin lännen ammuntaan kuin sorsan metsästyksestä pomppiviin tauluihin. Vaikeustason voi valita jokaiseen videoon erikseen. Simulaattori sopii erinomaisesti leikkimieliseen kilpailuun!
Laseraseet soveltuvat kaikenikäisille. Valittavanasi on kolme erilaista turvallista laserasetta: pistooli, kivääri ja haulikko.
Laser-ampumasimulaattoria varten tarvitaan n. 2-3 metriä leveä ja n. 5 metriä pitkä tila normaalilla huonekorkeudella. Simulaattori ei tarvitse pimeää tilaa, mutta tilan hämärtämismahdollisuus parantaa videotykin tuottamaa kuvaa. Simulaattori tarvitsee toimiakseen myös verkkovirtaa. Ampumasimulaattori on täysin turvallinen ampumalaite, jossa laukaus- ja muut äänet tulevat kaiuttimista, ammunta toteutetaan laseraseilla valkokankaalle. Erillisiä kuulon tai näönsuojaimia ei tarvita.
Noptel - optinen ammuntalaite
Speden speleistä tuttu optinen ampumalaite Noptel on täysin turvallinen ja sisätiloihin soveltuva laite ammunnan harjoitteluun ja leikkimieliseen tarkkuuskilpailuun! Optisen ampumalaitteen voi valita tarkkuusammuntaan soveltuvan ilmapistoolin tai rekyylitoimisen Airsoft-aseen kanssa. Optiseen ampumalaitteeseen voi tutustua tarkemmin Noptel-sivulla.
Optisen ampumalaitteen tilatarve sisätiloissa: 1 m (leveys) x 5-10 m (pituus), verkkovirta tarvitaan myös. Erillisiä kuulon tai näönsuojaimia ei tarvita.
Dynaaminen ammuntapaketti
Osumasta reagoivat maalitaulut ja laserpistooli! Ensimmäisellä osumalla käynnistyy ajanotto. Seuraavaksi sammutetaan nopealla ammunnalla osumasta sammuvat viisi (5) valotaulua. Lopuksi ammutaan ensimmäisenä ammuttuun tauluun ajanoton pysäyttämiseksi. Kisan päättyessä verrataan aikoja ampujien kesken. Se, jolla on pienin aika, voittaa!
​Tilatarve pieni. Halutessa ammuntapistettä voi kasvattaa niin, että ampuja joutuu siirtymään ampumapaikasta toiseen kellon käydessä armottomasti!
Laserpistooli toimii akulla, taulut AAA-paristoilla. Erillisiä kuulon tai näönsuojaimia ei tarvita. Pakettiin kuuluu yksi laserpistooli, yksi ajanottoon soveltuva taulu ja viisi muuta maalitaulua.
OSUVAT AMPUMALAITTEET
turvalliseen ja viihteelliseen ohjelmapalveluun!